Document ID: 31993R2617

Tarybos reglamentas (EEB) Nr. 2617/93
1993 m. rugsėjo 21 d.
iš dalies keičiantis Reglamentą (EEB) Nr. 1907/90 dėl tam tikrų prekybos kiaušiniais standartų
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1], ypač į jo 2 straipsnio 2 dalį,
atsižvelgdama į Komisijos pasiūlymą,
kadangi Reglamente (EEB) Nr. 1907/90 [2] yra nustatyti tam tikri prekybos kiaušiniais standartai;
kadangi nuostatos, susijusios su tiesioginiais gamintojų vykdomais tiekimais pakavimo įmonėms, konkrečioms rinkoms ir maisto pramonės įmonėms, turėtų būti taikomos ir tokiems pat tiekimams ne maisto pramonei;
kadangi žemesnės klasės kiaušinius turėtų galėti tiekti tik maisto pramonės įmonės, patvirtintos pagal 1989 m. birželio 20 d. Tarybos direktyvą 89/437/EEB dėl higienos ir sveikatos problemų, turinčių įtakos kiaušinių produktų gamybai ir tiekimui į rinką [3], siekiant užtikrinti, kad tokie kiaušiniai būtų tinkamai tvarkomi;
kadangi reikėtų išaiškinti, kad siekiant viešumo ant kiaušinių pakuočių pateikiamos neprivalomos nuorodos gali būti pateikiamos kaip simboliai ir būti susijusios su kiaušiniais bei su kitais produktais;
kadangi patirtis parodė, kad reikėtų pakeisti nuostatas dėl datos nurodymo ant A klasės kiaušinių ir ant kiaušinių pakuočių, kuriose tokie kiaušiniai yra sudėti, kad būtų privaloma, kaip ir ant kitų maisto produktų pagal 1978 m. gruodžio 18 d. Tarybos direktyvą 79/112/EEB dėl maisto produktų ženklinimą, pateikimą ir reklamą reglamentuojančių valstybių narių įstatymų derinimo [4] nurodyti minimalaus tinkamumo vartoti datą; kadangi siekiant supaprastinti importuotų A klasės kiaušinių kontrolę, ant jų pakuočių reikėtų nurodyti ir pakavimo datą,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1907/90 iš dalies keičiamas taip:
1) 2 straipsnio 2 dalies a ir b punktuose įrašoma ši frazė:
"ir ne maisto pramonei;"
2) 4 straipsnio 1 dalies a punktas pakeičiamas taip:
"a) kiaušinių niekam kitam, tik surinkėjams, pakavimo centrams, rinkoms tokia prasme, kaip apibrėžta 2 straipsnio 2 dalies a punkte, maisto pramonės įmonėms, patvirtintoms vadovaujantis Direktyva 89/437/EEB, ir ne maisto pramonei;"
3) 6 straipsnio 1 dalyje ir 8 straipsnio 3 dalyje "maisto pramonei" pakeičiama į "maisto pramonės įmonėms, patvirtintoms vadovaujantis Direktyva 89/437/EEB";
4) 7 straipsnio a punktas pakeičiamas taip:
"a) minimalaus tinkamumo vartoti data ("tinka vartoti iki" data);"
5) 10 straipsnio 1 dalies a punktas pakeičiamas taip:
"a) kiaušinius įpakavusios arba jų įpakavimą organizavusios įmonės pavadinimas ir adresas; įmonės pavadinimas arba prekės ženklas, kurį naudoja minėta įmonė ir kuris gali būti bendras kelioms įmonėms, gali būti nurodomi tik tuo atveju, jei jų formuluotė ar simbolis atitinka šio reglamento reikalavimus, susijusius su kiaušinių kokybe arba šviežumu, kiaušinių gamybos būdu ar kiaušinių kilme;"
6) 10 straipsnio 1 dalies e punktas pakeičiamas taip:
"e) minimalaus tinkamumo vartoti data ("tinka vartoti iki" data), po kurios pateikiamos atitinkamos A klasės kiaušinių laikymo rekomendacijos ir kitų klasių kiaušinių pakavimo data;"
7) 10 straipsnio 2 dalies e punktas pakeičiamas taip:
"e) kiaušinių ar kitų produktų pardavimą skatinančios formuluotės arba simboliai, jei šios formuluotės arba simboliai bei jų pateikimo būdas negali suklaidinti pirkėjo;"
8) 13 straipsnio 2 dalis pakeičiama taip:
"2. Parduodant neįpakuotus kiaušinius nurodomas kiaušinius rūšiavusio pakavimo centro identifikacijos numeris, o importuotiems kiaušiniams - kilmės trečioji šalis, minimalaus tinkamumo vartoti data bei atitinkamos laikymo rekomendacijos.";
9) 15 straipsnio b punkto ee papunktis keičiamas šiuo tekstu:
"ee) A klasės kiaušiniams - pakavimo data ir minimalaus tinkamumo vartoti data bei atitinkamos laikymo rekomendacijos, kitų klasių kiaušiniams - pakavimo data."
2 straipsnis
Laikydamasi Reglamento (EEB) Nr. 2771/75 17 straipsnyje nustatytos tvarkos, Komisija nustato pereinamojo laikotarpio priemones, būtinas šiam reglamentui įgyvendinti, pirmiausia susijusias su turimos pakavimo medžiagos naudojimu.
3 straipsnis
Šis reglamentas įsigalioja 1993 metų gruodžio 1 dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. rugsėjo 21 d.

Labels: 3
17